Berlingske Tidende, 1832-09-22
Gothenborg, den 15de September. Den Forestilling fra Borgerskabet i Gothenborg, som ved en Deputation overleveredes til Kongen paa Høistsammes Gjennemreise, er nu trykt. Deri siges blandt Andet: "Vor Handelsslaade, som i Aaret 1816 bestod af omtrent To Hundrede Skibe, tilsammen af 15,000 Læsters Drægtighed, er desværre nu formindsket til Tre og Halvfjerdsindstyve Skibe, tilsammen 6825 Læster drægtige; disse Skibe ere næsten alle gamle og seile med Tab. I endeel Aar er ikke et eneste Skib løbet af Stapelen paa vore Værfter, hvis Eiere maae nøies med, nu og da at faae et gammelt Skib til Reparation. Hvor meget Handelen her er aftagen, kunne vi med faa Ord ikke foredrage Deres Majestæt paa en meer overtydende Maade, end ved at anføre, at de reserverede Jndtægter, som i Aaret 1811 indbragte Deres Majestæt og Kronen omtrent 134,000 Rigsdaler Banco, i sidste Aar ikke have indbragt meer end 56,000, hvorimod de nuværende Afgifter til Fattigforsørgelsen ikke beløbe sig til mindre, end 36,000 Rigsdaler Banco. Hvorledes kunne disse følelige Omstændigheder forklares, som desværre ere af den Beskaffenhed, at de, med faa Undtagelser, lade sig anvende paa hele Fædernelandet? – Vi tilskrive ingenlunde Deres Majestæts Regjering dette, thi vi vide saare vel, at særdeles Meget er en Følge af vore Stænders ikke efter modent Overlæg fattede Beslutninger; af de Foranstaltninger, som hist og her ere føiede imod den grasserende Cholera; af de illiberale Handelslove, i andre Lande, og af Handelens heraf følgende Standsning i Almindelighed. Men Sandheden byder os at sige, at en saare betydelig Deel er en sørgelig Følge af det mindre Liberale og Hensigtsmæssige i vor egen Administration. Vi forestille os, for at bruge det mildeste Udtryk - at de Personer, som i denne Sag give Raad eller handle, maae mangle enten Villie eller Jndsigter, eller ogsaa ikke have Tid nok til overs, til grundigen at bedømme saavel Muelighederne, som Fordelene og Følgerne. Som følge heraf ere Forholdsreglerne i Almindelighed vaklende og, i Forbindelse med den ikke usædvanlige Jndblanding af Ministeriet i Handelsanliggenderne, i det betænkeligste Grad skadelig for Deres Majestæts handlende Undersaatter. Det Gavnlige i Deres Majestæts ædle Hensigte bliver ikke sjeldent ligefrem modarbeidet ved saadanne Jndgreb og den Overfladiskhed, som desværre viser sig i de fleste af de udkommende Anordninger, fuldender ofte den almindelige Elændighed. - Endeligen maae vi tilskrive denne høist skadelige Jn virkning paa Kongerigets Handel den i Sandhed beklagelig Tilstand, hvori de tilgrændsende Landdistrikter ere stedte. Deres Majestæt bedømme ikke Landmandens financielle Stilling derefter at Folkemængden maaskee forøges ved Jordernes overdrevne Udstykning, som kun frembringer Armod, eller deraf, at Skatterne i Almindelighed komme ordentligen ind, thi dette er kun alt for hyppigen en Følge af Udpantning. Et godt Aar imellem to Misværtsaar kan vist nok nogenlunde raade Bod paa Nøden men den i saadanne Tilfælde sædvanlige ringe Priis paa Agerdyrkningens Produkter, Landmandens gjeldbundne Forhold til Staten, til Privatmænd og Disconto Indretningen, (hvilket sidste Laanemiddel han kun synes at have, for at Skattebetalingen ikke skal blive ham umuelig) og de forhen uhørte Byrder, som hvile paa Jordeiendomme, lade ham i Sandhed uden de største Anstrængelser, neppe det Mindste tilbage for den kommende Dag, hvad skal han da kunne beholde af sit Gods til Deeling med Kjøbstædborgerne, der, ligesom Bonden og den nærende Deel af Nationen i Masse, stedse meer og meer trykkes af Afgifterne, medens Jndkomsterne ideligen formindskes. Kjøbstædborgernes Steenhobe ere, ligesom Bondens Jordstykker, nødvendigviis fra Tid til anden i høi Grad blevne forgieldede formedelst Misværtaar, Handelens Aftagelse og Skatternes Forøgelse; saalænge dette beklagelige Forhold snarere er i Stigen, end i Aftagen, kunne vi ikke uden de største Bekymringer see Fremtiden imøde, saafremt det ikke maatte behage Deres Majestæt, efter disse Oplysninger, Naadigst at tilveiebringe saadanne hensigtsmæssige Reformer i Repræsentationen, saadanne Reorganisationer og Jnskrænkninger i Almindelighed, som kunne baade forberede Folket, Held og sætte Borgerkronen ved Siden af Konge=Diademet paa Deres Majestæts laurbærkrandste Hoved.